Tidligere kunne regjeringsmedlemmer også være medlemmer av komitéen. I periodene 1898–1902, 1907–1908, 1925–1926, 1928–1931 og 1933–1935 var den sittende statsminister også medlem av komitéen. Stortinget bestemte 24. juni 1937 at regjeringsmedlemmer ikke kan være medlem av Nobelkomiteen. Fra 1978 ble det praksis at stortingsrepresentanter ikke velges inn i komitéen. I desember 1984 ble likevel visepresident i Stortinget Odvar Nordli valgt som medlem. Nordli gikk året etter ut av Stortinget, men han møtte i komitéen i representanttiden. De valgte trenger ikke være norske statsborgere, men til dags dato har alle vært det.